Document ID: /roh_data/filtered/fineweb-2-filterrobots_roh.jsonl.gz/59916

Tenor il president da la Partida populara svizra, Albert Rösti, hajan il Cussegl federal e l'Uffizi federal da sanadad il mument memia bler pussanza pervia da la pandemia da corona.
En ina intervista cun la gasetta «Blick» pretenda Rösti da far ina fin al dretg d'urgenza e da turnar tar il federalissem. Sch'i avess da dar ina segunda unda da corona stoppian ils chantuns avair dapli libertad d'agir sin la derasaziun dal virus. In segund lockdown en l'entir pajais na verteschia la Svizra betg, uschia il president da la PPS, Albert Rösti.